
**Asesiad Athro mewn Gwyddoniaeth Cynradd   
(TAPS) Cymru**

**Cynllun ar gyfer Asesiad â Ffocws**

|  |  |  |  |
| --- | --- | --- | --- |
| **Pwnc Gwyddoniaeth a Thechnoleg:** Pethau Byw | Blwyddyn 1/2  5-7 oed | | **Teitl:** Adeiladu cartrefi anifeiliaid |
| **ogo for planning strand of Working ScientificallyFfocws ar fod yn chwilfrydig**  Rydw i’n gallu defnyddio fy ngwybodaeth a’m dealltwriaeth i ragweld effeithiau fel rhan o fy archwiliad gwyddonol. | | **Cyd-destun y cysyniad**  Gallaf archwilio’r berthynas rhwng pethau byw a’u cynefinoedd. | |
| **Ffocws yr asesiad**   * A all y plant siarad am y pethau sydd eu hangen ar anifeiliaid yn eu cynefinoedd? * Ydy’r plant yn gallu awgrymu ffyrdd o helpu anifeiliaid yn eu hardal leol? | | | |
| **Gweithgaredd** *Heddiw byddwn yn wyddonwyr amgylcheddol.*  Dewiswch ardal ar dir yr ysgol neu gerllaw lle gellid gwneud newidiadau bach a phenderfynwch ar y ffocws ar gyfer y drafodaeth gyda’r disgyblion, e.e. [gwesty trychfilod](https://www.rspb.org.uk/get-involved/activities/give-nature-a-home-in-your-garden/garden-activities/buildabeebandb/), [cuddfan broga/llyffant](https://www.rspb.org.uk/get-involved/activities/give-nature-a-home-in-your-garden/garden-activities/makeafrogandtoadabode/), [caffi adar](https://www.rspb.org.uk/get-involved/activities/give-nature-a-home-in-your-garden/garden-activities/openabirdcafe/) ac ati.  Trafodwch beth sydd ei angen ar anifeiliaid i oroesi a sut gallwn ni helpu. Helpwch y plant i ganfod beth allai fod ei angen ar anifail penodol mewn ‘cartref’, micro-gynefin neu guddfan (e.e. drwy ddefnyddio’r dolenni uchod). Cynlluniwch gyda’ch gilydd sut i wneud y cartref/cuddfan llyffant (neu debyg), e.e. tynnu llun, casglu a threfnu brigau, casglu offer ar gyfer palu ac ati.  Palwch neu adeiladwch y ‘cartref’ / micro-gynefin, gan drafod sut y bydd hyn yn helpu’r anifail i oroesi.  [Pupil box 3 - assess own ideas](https://taps.pstt.org.uk/active-pupils/)Sut gwnaethoch chi i’ch syniad weithio?  **Addasu’r gweithgaredd**  **Cymorth:** Darparwch luniau o'r anifeiliaid a ddewiswyd ac enghreifftiau o ‘gartrefi’.  **Tasg ymestynnol:** Labelwch ddiagram o’r ‘cartref’ anifeiliaid arfaethedig.  **Syniadau eraill:** Archwiliwch ffyrdd eraill o gefnogi bywyd gwyllt lleol, e.e. plannu blodau sy’n denu gwenyn.  Bug hotel**Cwestiynau i gefnogi'r drafodaeth**   * Pa anifail sydd yn y llun hwn? * Beth sydd ei angen arno i oroesi? * Ble mae’n byw? * Ble gallai guddio/gaeafgysgu? * Beth allen ni ei ddefnyddio i wneud cuddfan? * Sut byddwn ni’n gwneud hynny? * Pa offer fydd eu hangen arnom? | | | |
| **Dangosyddion Asesu**  **Heb fodloni:** Mae’r disgybl yn gallu dilyn y cyfarwyddiadau ar gyfer casglu brigau neu balu, ond nid yw’n cysylltu hyn â’r anifail.  **Wedi bodloni:** Mae’r disgybl yn gwneud awgrymiadau ymarferol ynghylch beth allai fod ei angen ar yr anifail a sut i wneud cartref/cuddfan i’r anifail.  **Ffyrdd posibl o fynd ymhellach:** Mae’r disgybl yn creu cartref i anifail ei hun yn ystod sesiwn chwarae annibynnol. Mae’r disgybl yn gofyn cwestiynau am yr hyn sydd ei angen ar anifeiliaid eraill i oroesi. Mae’r disgybl yn gwneud awgrymiadau am lefydd eraill ar dir yr ysgol/gerllaw y gellid eu hailddatblygu i gefnogi bywyd gwyllt lleol. | | | |

[](https://taps.pstt.org.uk/active-pupils/)Blwch disgybl 3 – asesu eich syniadau eich hun.  
Gweler pyramid TAPS am fwy o enghreifftiau.